Karl I av Burgund

Karl I den djerve (også oversatt som «den dristige;Baker, Ernest, red. (1951): Cassall's New French Dictionary, 5. utg., Funk & Wagnalls Company. s. 362. fransk: Charles le Téméraire; nederlandsk: Karel de Stoute; født 10. november 1433, død 5. januar 1477), døpt Charles Martin, var hertug av Burgund fra 1467 til 1477. Han var den siste hertug av Burgund fra huset Valois. Han var sønn av Filip III av Burgund og Isabella av Portugal. Han ble etterfulgt av sin eneste datter, Maria av Burgund.

Hans tidlig død i slaget ved Nancy ved sveitsiske leiesoldater som kjempet for René II, hertug av Lorraine, fikk store konsekvenser for europeisk historie. Burgunds besittelser, lenge kilt inn mellom de framvoksende stormaktene Frankrike og Habsburgimperiet, ble delt, men den nøyaktige fordelingen av det store og uensartete territoriale besittelsene som var involvert var lenge et stridsemne blant de europeiske maktene.

 Tilnavn 
Kronikører i Burgund beskrev hertugens personlighet som alvorlig, streng og rettskaffen, men uten medlidenhet, fromhet og kysk, og med en forbitret følelse a ære. Hans samtidige kalt ham for le Hardi eller der Kühne, «den dristige eller modige», eller le Guerrier, «krigeren», eller le Terrible, «den forferdelige», En tittel avledet fra hans grusomme oppførsel mot sine fiender, og i særdeleshet fra en krig mot Frankrike i slutten av 1471. Frustrert over at franskmennene nektet å gå i åpen kamp, og rasende over franske angrep mot hans ubeskyttede grenser i Hainault og Flandern, marsjerte Karl sin hær tilbake fra Ile-de-France og til burgundisk område, brente mer enn 2000 byer og landsbyer på sin vei. Jf. Taylor, Aline S. (2002): Isabel of Burgundy, Tempus Publishing Ltd, s. 212–213 blant andre. 

Det epitet som ble hans tilnavn i historien, le Téméraire, «den djerve» eller til og med «den dumdristig», er funnet allerede hos Thomas Basin, historiker og biskop av Lisieux, som skrev en gang rundt 1484. Imidlertid ble disse tilnavnene benyttet på 1400-tallet som kvalifikasjoner for hans karakter, men ikke på noe systematisk vis; hertugen var kjent som og ble omtalt som Charles de Bourgogne, det vil si Karl av Burgund.Le Cam, Anne (1992): Charles le Téméraire, un homme et son rêve, éditions In Fine, s. 11, 87. Prosessen med epitetet le Téméraire var gradvis. På 1600-tallet omtalte Grand Dictionnaire Historique til Louis Moreri ham som «Charles de Bourgogne, surnommé le Guerrier, le Hardi ou le Téméraire». På 1700-tallet omtalte Dom Plancher ham fortsatt som Charles le Hardi. På 1800-tallet ble tilnavnet le Téméraire standard i franske og belgiske skrifter.

 Referanser 

 Eksterne lenker 


Kategori:Adelige franskmenn
Kategori:Personer fra Dijon
Kategori:Ordenen av det gyldne skinn